ການ​ພົບ​ປະ​​ລະຫວ່າງ ສະຫະລັດ​ແລະ​ຈີນ
ສອງ​ປະ​ເທດ​ມະຫາ​ອຳນາດ​ຈະ​ບໍ່​ຕົກ ລົງ​ເຫັນ​ດີ​ນຳ​ກັນ​​ໃນທຸກໆ​ເລື້ອງ ​ແຕ່​ຈະ​ທຳ​ການໂອ້​ລົມ​ສົນທະນາ​ກັນ​ ຢ່າງ​ເປີດ​ເຜີຍ.
ລັດຖະມຸນຕີການຕ່າງປະເທດສະຫະລັດ ທ່ານນາງຮີນລາຣີ ຄລິນຕັນໄດ້ຮຽກຮ້ອງຈີນໃຫ້ຄວາມຮ່ວມໄມ້ຮ່ວມມື ໃນການວາງແຜນເພື່ອການຕອບໂຕຂອງນາໆຊາດຕໍ່ ເກົາຫລີເໜືອແລະອິຣ່ານໃນຖ້ອຍຖະແຫລງໃນວັນຈັນມື້ນີ້ ໃນຕອນໄຂການພົບປະຫາລືກັນລະຫວ່າງສອງປະເທດ ໃນກຸງປັກກິງ ລັດຖະມຸນຕີການຕ່າງປະເທດຄລິນຕັນ ກ່າວວ່າ ສອງປະເທດໄດ້ຮ່ວມມືກັນໃນປີແລ້ວນີ້ ໃນສະພາຄວາມໝັ້ນຄົງສະຫະປະຊາຊາດໃນແຜນ ການລົງໂທດຕໍ່ເກົາຫລີເໜືອ ຫລັງຈາກເກົາຫລີເໜືອ ທຳການທົດລອງອາວຸດນີວເຄລຍຂອງຕົນນັ້ນ ນອກນັ້ນທ່ານນາງຄລິນຕັນຍັງໄດ້ຊີ້ເຖິງການເຈລະຈາກັນຫວ່າງໄວໆຜ່ານມານີ້ຢູ່ໃນ ສະພາຄວາມໝັ້ນຄົງສະຫະປະຊາຊາດທີ່ຍັງຜົນໃຫ້ມີຮ່າງການແກ້ໄຂທີ່ທຳການລົງໂທດ ຄັ້ງໃຫມ່ຕໍ່ອີຣ່ານກ່ຽວກັບໂຄງການຜລິດນີວເຄລັຍທີ່ມີການສົງໄສກັນນັ້ນ ເມື່ອເລົ່າເຖິງ ຄວາມເປັນຫ່ວງດ້ານສິດທິມະນຸດ ທ່ານນາງຄລິນຕັນກ່າວວ່າ ສອງປະເທດມະຫາອຳນາດ ຈະບໍ່ຕົກລົງເຫັນດີນຳກັນໃນທຸກໆເລື້ອງ ແຕ່ຈະທຳການໂອ້ລົມສົນທະນາກັນຢ່າງເປີດເຜີຍ ທ່ານຫູຈິນເຖົາ ປະທານປະເທດຈີນ ກ່າວໃນຕອນເປີດພິທີທຳການພົບປະກັນດ້ານການ ເມືອງແລະເສດຖະກິດວ່າ ສອງປະເທດມະຫາອຳນາດໃນໂລກຈະຕ້ອງສົ່ງເສີມການ ປະສານງານກັນໃນນະໂຍບາຍດ້ານເສດຖະກິດນັ້ນ ແຕ່ເຖິງຢ່າງໃດກໍດີ ທ່ານຫູຈິນເຖົາ ກ່າວຕື່ມວ່າຈີນຈະສືບຕໍ່ປະຕິຮູບອັດຕາການແລກປ່ຽນເງິນຕາຂອງຕົນຕາມຈັງຫວະຂອງ ຕົນເອງ